Ingmar Bergmanin maailma

Ingmar Bergmanin maailma on Jörn Donnerin ohjaama ja tuottama suomalais-ruotsalaisena yhteistuotantona tehty dokumenttielokuva vuodelta 1975. Elokuva sai ensi-iltansa USAssa, Chicagon kansainvälisillä elokuvajuhlilla vuonna 1975. Elokuvan suomen ensi-ilta oli 23.1.1976.

Elokuva on haastattelu- ja henkilödokumentti ruotsalaisesta elokuvaohjaajasta Ingmar Bergmanista. Elokuva on jaettu kolmeen osaan Lapsuus ja käännekohta, Filmstadenista Fåröhön sekä Tie tietoisuuteen.

Donner teki myöhemmin urallaan kolme muuta Bergmanista kertovaa dokumenttielokuvaa. Niihin lukeutuvat Bergman-kansio (1978), Ingmar Bergman - elämää ja työtä (1998) sekä Ingmar Bergmanin muisto (2018).

Lähteet 

Jörn Donnerin ohjaamat elokuvat
Vuoden 1975 suomalaiset elokuvat
Suomalaiset dokumenttielokuvat